Riżoluzzjoni tal-Parlament Ewropew tat-12 ta' Lulju 2007 dwar azzjoni biex jiġi miġġieled il-mard kardjovaskulari Il-Parlament Ewropew, – wara li kkunsidra l-Artikolu 152 tat-Trattat KE, wara li kkunsidra l-konklużjonijiet tal-laqgħa tal-Kunsill dwar l-Impjiegi, il-Politika Soċjali, is-Saħħa u l-Affarijiet tal-Konsumatur ta' l-1 u t-2 ta' Ġunju 2004 http://www.consilium.europa.eu/ueDocs/cms_Data/docs/pressData/en/lsa/80729.pdf wara li kkunsidra l-proposta tal-Kummissjoni għal Programm ta' Azzjoni dwar is-Saħħa Pubblika 2007-2013 ( wara li kkunsidra r-Riżoluzzjoni tiegħu tal-15 ta' Diċembru 2005 dwar il-programm leġiżlattiv u ta' ħidma tal-Kummissjoni għall-2006 ĠU C 286 E, 23.11.2006, p. wara li kkunsidra 'l-Istrateġija Ewropea għall-Prevenzjoni u l-Kontroll ta' Mard li ma Jitteħidx' ta' l-Organizzazzjoni Dinjija tas-Saħħa EUR/RC56/R2 wara li kkunsidra l-konklużjonijiet u l-objettivi strateġiċi dwar in-nisa u s-saħħa tad-Dikjarazzjoni u l-Pjattaforma għall-Azzjoni ta' Beijing, adottati mir-Raba' Konferenza Dinjija tan-NU dwar in-Nisa fil-15 ta' Settembru 1995, wara li kkunsidra l-Linji Gwida Ewropej dwar il-prevenzjoni ta' mard kardjovaskulari Eur J Cardiovasc Prev Rehabil 2003 Diċ;10(Suppl 1):S1-78 wara li kkunsidra d-dikjarazzjoni adottata fil-Konferenza dwar is-Saħħa tal-Qalb, li saret fil-Lussemburgu fit-28 u d-29 ta' Ġunju 2005 http://www.escardio.org/NR/rdonlyres/8D8142BF-23F3-4811-ABFE-3B0BCFEBB0EF/0/LuxembourgDeclaration_116Kb.pdf wara li kkunsidra l-Konferenza 'Women's Health at Heart' li saret fi Brussell fis-7 ta' Marzu 2006 www.cvhconference.org wara li kkunsidra il-Karta Ewropea dwar is-Saħħa tal-Qalb, ta' Ġunju 2007 www.heartcharter.eu wara li kkunsidra l-inizjattiva tal-Presidenza Finlandiża dwar "Is-Saħħa fil-politiki kollha" mill-2006 http://www.stm.fi/Resource.phx/eng/subjt/inter/eu2006/hiap/index.htx.i1153.pdf wara li kkunsidra s-Seba' Programm Qafas ta' Riċerka (2007-2013) Deċiżjoni Nru 1982/2006/KE tal-Parlament u tal-Kunsill tat-18 ta' Diċembru 2006 (ĠU L 412, 30.12.2006, p. wara li kkunsidra l-Artikolu 108(5) tar-Regoli ta' Proċedura tiegħu, billi, skond l-istatistika Ewropea ta' l-2005 dwar il-mard kardjovaskulari, il-mard kardjovaskulari kien il-kawża tal-mewt ta' 1.9 miljun ruħ, l-aktar kawża sinifikanti ta' mwiet għan-nisa u għall-irġiel fl-UE; billi n-nisa u l-irġiel huma milquta b'mod differenti mill-mard kardjovaskulari; billi n-nisa għandhom ċans akbar li jmutu minn puplesija jew minn attakk tal-qalb mill-irġiel; billi l-mard kardjovaskulari fin-nisa ta' spiss ma jkunx iddijanjostikat u kkurat sewwa Studju: Id-Diskriminazzjoni kontra n-Nisa u t-Tfajliet Żgħar fis-Settur tas-Saħħa, Dipartiment tal-Politika C, PE 378.295 billi l-mard kardjovaskulari jikkawża kważi nofs l-imwiet kollha, jiġifieri 42%, fl-UE Ibid. billi l-mard kardjovaskulari huwa, b'sehem ta' 18%, it-tieni l-akbar kawża ta' morbożità (mard u mewt) fl-UE Ibid. billi l-ispiża totali tal-mard kardjovaskulari jammonta għal EUR169 biljun fl-UE, li minnhom EUR 105 biljun jintefqu għall-kura tiegħu fl-UE u s-somma li jibqa ta' EUR 64 biljun tirriżulta mit-telf ta' produttività u għall-ispiża tal-kura informali Ibid. billi s-saħħa hija stat sħiħ ta' benesseri fiżiku, mentali u soċjali u mhux biss in-nuqqas ta' mard jew debbulizza, billi l-bidliet fl-istruttura demografika ta' l-UE jirrikjedu li n-nies jaħdmu aktar fit-tul fil-ħajja u billi l-indeboliment minħabba pressjoni għolja u mard kardjovaskulari għandu effett negattiv fuq is-suq tal-ħaddiema High Blood Pressure and Health Policy, Kanavos/Őstergren/Weber et al., 2007. billi skond l-indikaturi ta' l-OECD 2005 Harsa lejn is-Saħħa – Indikaturi ta' l-OECD 2005, Novembru 2005. 'madwar 3% biss min-nefqa attwali għas-saħħa issir għall-prevenzjoni u għal programmi ta' saħħa pubblika' billi fatturi ta' riskju ewlenin għall-iżvilupp ta' mard kardjovaskulari huma prinċipalment il-konsum tat-tabakk u l-alkoħol, l-eċċess ta' xaħam addominali li jista' jwassal għal kumplikazzjonijiet fil-metaboliżmu, il-livell għoli ta' glukosju, lipidi u kolesterol fid-demm u l-pressjoni għolja, billi l-maġġoranza tal-mard kardjovaskulari jista' jiġi evitat b'bidla fil-mod ta' l-għixien flimkien ma' l-identifikazzjoni minn kmieni ta' individwi b'riskju għoli u permezz ta' dijanjożi tajba, billi l-WHO tirrikonoxxi li 'l-aktar metodi effettivi f'sens ta' nfiq sabiex jitnaqqqas ir-riskju fost popolazzjoni sħiħa huma l-interventi fuq il-popolazzjoni kollha, li jikkombinaw politiki effettivi u politiki wiesgħa ta' promozzjoni tas-saħħa Dokument ta' Informazzjoni tal-WHO - Mard Kardjovaskulari: prevenzjoni u kontroll, WHO, 2003, disponibbli fuq http://www.who.int/dietphysicalactivity/media/en/gsfs_cvd.pdf billi ma teżistix strateġija Ewropea tanġibbli sabiex tindirizza l-mard kardjovaskulari, billi l-konklużjonijiet tal-Konferenza 'Women's Health at Heart' ta' Marzu 2006 sejjħu lill-Kunsill sabiex jadotta Rakkomandazzjoni dwar strateġija tanġibbli fuq livell ta' l-UE rigward is-saħħa kardjovaskulari fuq il-bażi ta' proposta tal-Kummissjoni li tinkludi l-promozzjoni tas-saħħa kardjovaskulari, mekkaniżmi ta' appoġġ għall-istrateġiji u l-attivitajiet ta' l-Istati Membri, linji gwida dwar l-evalwazzjoni tar-riskju, l-aħjar metodi preventivi, il-kura, ir-rijabilitazzjoni u l-eżami u t-tħarriġ ta' tobba mgħallma minn tobba, billi fost l-Istati Membri hemm diskrepanzi kbar fil-prevalenza, l-prevenzjoni u l-kura tal-mard kardjovaskulari, u huwa l-irwol ta' l-UE li tiġġieled dawn l-inugwaljanzi u li ċċekken id-differenzi, billi l-ġeneru huwa fattur kruċjali fl-iżvilupp, fid-dijanjożi, fil-kura u fil-prevenzjoni tal-mard kardjovaskulari; billi mhux qed tingħata biżżejjed attenzjoni għall-ġeneru fil-qasam tas-saħħa, li qed jirriżulta f'impatt negattiv fuq il-kura tal-mard kardjovaskulari fin-nisa, billi, fir-riżoluzzjoni fuq imsemmija tal-15 ta' Diċembru 2005, il-Parlament sejjaħ lill-Kummisjoni biex tiżgura segwitu xieraq għall-komunikazzjoni tagħha dwar il-ġlieda kontra l-obeżità, il-mard tal-qalb, id-dijabete, il-kanċer, il-mard tal-moħħ u l-HIV/AIDS billi l-kura ta' mard ieħor ewlieni rċieva sostenn kbir min-naħa tal-Parlament Ewropew fl-2006 fis-sura tad-dikjarazzjoni bil-miktub tas-27 ta' April 2006 dwar id-dijabete ĠU C 296 E, 6.12.2006, p.273. u r-riżoluzzjoni tal-25 ta' Ottubru 2006 dwar il-kanċer tas-sider fl-Unjoni Ewropea mkabbra Testi adottati, P6_TA(2006)0449 . , filwaqt li ma jeżisti xejn dwar il-mard kardjovaskulari, li huwa l-akbar kawża ta' mwiet fl-Ewropa, Jistieden lill-Kummissjoni sabiex tipproponi Rakkomandazzjoni dwar il-mard kardjovaskulari inkluża l-pressjoni għolja tad-demm, u dwar l-identifikazzjoni minn kmieni ta' individwi b'riskju għoli u dwar strateġiji ta' prevenzjoni fl-Ewropa, filwaqt li jitqiesu d-differenzi bejn il-ġeneru sabiex fil-qasam tas-saħħa tkun żgurata l-ugwaljanza bejn is-sessi; Jistieden lill- Kummissjoni sabiex tniedi stħarriġ sabiex tinkuraġġixxi li spazji pubbliċi kbar, bħal stazzjonijiet tal-ferrovija jew tal-metro, ajruporti u stadiums, ikunu mgħammra b'sistemi għall-kura li tingħata fil-post (qabel it-teħid lejn l-isptar), bħad-defibrillazzjoni immedjata ta' vittmi ta' waqfien tal-qalb minħabba fibrillazzjoni kardijaka; Jistieden lill-Istati Membri sabiex jiżviluppaw u jsaħħu s-sistemi tagħhom ta' sorveljanza tal-fatturi ta' riskju; Jistieden lill-Istati Membri biex jadottaw jew jirrevedu l-istrateġiji nazzjonali tas-saħħa pubblika sabiex dawn ikunu jinkludu l-promozzjoni tas-saħħa, il-popolazzjoni u strateġiji għall-immaniġġjar minn kmieni ta' riskji għoljin fis-saħħa kardjovaskulari, u biex jiżviluppaw studji ta' impatt fuq is-saħħa sabiex jitkejjel il-piż fuq is-sistemi nazzjonali tal-kura tas-saħħa, filwaqt li jitqiesu d-differenzi bejn il-ġeneri biex fil-qasam tas-saħħa tkun żgurata l-ugwaljanza bejn is-sessi; Jistieden lill-Istati Membri sabiex jistabbilixxu linji gwida nazzjonali għall-prevenzjoni tal-mard kardjovaskulari, inklużi linji gwida standard dwar l-aħjar prattiki sabiex jiġi identifikati l-persuni b'riskju għoli; Jistieden lill-Kummissjoni u lill-Istati Membri sabiex jaslu għal kunsens dwar l-istipular ta' objettivi għall-immaniġġjar tat-testijiet u l-kontrolli tal-pressjoni għolja fid-demm; Jinkuraġġixxi lill-Istati Membri sabiex jiżviluppaw u jimplimentaw il-promozzjoni tas-saħħa kardjovaskulari, l-identifikazzjoni minn kmieni ta' gruppi b'riskju għoli u strateġiji ta' prevenzjoni, bħala l-aktar metodi effettivi f'sens ta' nefqa sabiex jiġi miġġieled il-mard kardjovaskulari; Iħeġġeġ lill-Istati Membri sabiex jadottaw approċċ multisettorjali għall-promozzjoni tas-saħħa kardjovaskulari u strateġiji preventivi b'konsultazzjoni mal-partijiet interessati rilevanti kollha; Jistieden lill-Istati Membri sabiex jiżviluppaw aktar il-pjanijiet ta' azzjoni tagħhom dwar dawk l-aspetti li jiddeterminaw is-saħħa li huma marbuta mal-mod ta' għixien, sabiex jippromwovu modi ta' għixien li jkunu tajbin għas-saħħa; Jappella għal appoġġ finanzjarju kontinwu għal aktar riċerka fil-prevenzjoni tal-mard kardjovaskulari u għall-promozzjoni tas-saħħa kardjovaskulari fuq livell lokali, nazzjonali u Ewropew, inkluża riċerka dwar il-fatturi ta' riskju tal-mard kardjovaskulari, il-prevalenza u l-fatturi ġenetiċi; Jistieden lill-Istati Membri sabiex jimplimentaw programmi pubbliċi edukattivi sabiex iqajmu l-kuxjenza tal-fatturi ta' riskju relatati mal-mard kardjovaskulari u programmi speċjalizzati għall-edukazzjoni kontinwa ta' professjonisti fil-kura tas-saħħa; Jistieden lill-Istati Membri sabiex ikejlu l-prevalenza ta' mard kardjovaskulari fost il-popolazzjoni tagħhom u jevalwaw il-programmi nazzjonali tagħhom sabiex jidentifikaw parametri ta' riferenza li jippermettu li l-awtoritajiet nazzjonali tas-saħħa jistipulaw objettivi tanġibbli meta jkunu qed jimplimentaw l-inizjattivi mmirati; Jistieden lill-Istati Membri u lill-Kummissjoni sabiex jappoġġjaw l-implimentazzjoni ta' l-aktar Linji Gwida Ewropej riċenti dwar il-prevenzjoni tal-mard kardjovaskulari mfassla mit-'Task Force' Konġunt Ewropew; Jistieden lill-Kummissjoni sabiex tinkuraġġixxi inizjattivi u kollaborazzjonijiet ma' partijiet interessati li għandhom l-għan li jippromwovu titjib fis-saħħa kardjovaskulari permezz ta' aktar kontrolli fuq it-tabakk u fuq l-alkoħol u dieta mtejba u attività fiżika bħala mezzi ta' prevenzjoni ta' l-obeżità u tal-pressjoni għolja tad-demm u tal-kumplikazzjonijiet relatati tagħhom; Iħeġġeġ lill-Kummissjoni sabiex issegwi fuq l-inizjattivi preċedenti tagħha dwar l-iskambji bejn l-Istati Membri ta' l-aħjar prattika dwar il-prevenzjoni tal-mard kardjovaskulari; Jistieden lill-Kummissjoni sabiex tippromwovi l-iskambju regolari ta' esperjenza, informazzjoni u dejta dwar is-saħħa kardjovaskulari bejn il-partijiet kollha interessati li huma involuti fil-prevenzjoni tal-mard kardjovaskulari; Jistieden lill-Kummissjoni sabiex iżżid il-komparabilità tad-dejta billi tinkoraġġixxi t-twaqqif ta' bażi ta' dejta għall-monitoraġġ tal-prevalenza, tal-mortalità, tal-morbożità, u ta' fatturi ta' riskju relatati mal-mard kardjovaskulari madwar l-Istati Membri; Iħeġġeġ lill-Kummissjoni sabiex tiżviluppa, skond il-konklużjonijiet tal-Kunsill dwar Is-Saħħa fil-Politiki kollha, studji ta' impatt fuq is-saħħa sabiex tkejjel il-piż tal-mard kardjovaskulari u tal-pressjoni għolja fid-demm fuq il-produttività ekonomika Ewropea madwar l-Istati Membri; Jilqa' b'sodisfazzjon il-pjan imħabbar dan l-aħħar mill-Kummissjoni li tiżviluppa strateġija dwar is-saħħa u jħeġġiġha biex f'dan il-pjan tiffoka fuq il-ħtieġa ta' aċċess indaqs għal faċilitajiet għall-prevenzjoni, l-kura, d-dijanjożi u l-kontroll tal-mard għall-Ewropej kollha mingħajr ma jingħata kas tan-nazzjonalità tagħhom; Jistieden lill-Kummissjoni sabiex iġġib għall-attenzjoni ta' l-Istati Membri l-opportunitajiet ta' finanzjament li huma disponibbli għal metodi ta' ttestjar u prevenzjoni tal-mard kardjovaskulari u tal-pressjoni għolja fid-demm kif ukoll għal riċerka ulterjuri dwar il-mard kardjovaskulari, pereżempju permezz tas-Seba' Programm Qafas, il-Fondi Strutturali u l-Fond Ewropew għall-Iżvilupp; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-parlamenti ta" l-Istati Membri.
Extracted from 14853425__TA__P6-TA-2007-0346__MT.txt